L'Oficina de Català participa a la Fira de Sant Jordi d'Olesa de Montserrat - Llengua i cultura - Consorci per a la Normalització Lingüística - CPNL
L'Oficina de Català participa a la Fira de Sant Jordi d'Olesa de Montserrat
Amb un estand propi al Parc Municipal, s'han difós els 51 establiments comercials adherits al Voluntariat per la llengua
L'Oficina de Català d'Olesa (OC) de Montserrat, del Consorci per a la Normalització Lingüística, ha estat present a la Fira de Sant Jordi de la població el dimarts 23 d'abril, coincidint amb els actes d'aquesta diada, amb un estand propi.
En el transcurs de la tarda, els dos tècnics de Normalització Lingüística de l'OC, Lluïsa Boada i Oriol Ballester, han donat informació sobre el Voluntariat per la llengua i sobre els cursos de català per a adults.
L'objectiu principal ha estat fer difusió dels 51 establiments adherits al Voluntariat per la llengua, que gràcies a la seva col·laboració fan possible que les persones que aprenen català puguin practicar l'idioma fora de l'aula.